Tammikuu 2017

**LEHDISTÖTIEDOTE**

**Flexovit viettää 60-vuotisjuhlavuottaan**

Flexovit, yksi maailman johtavista hiomatuotteiden valmistajista, viettää tänä vuonna 60-vuotisjuhlavuottaan. Wim Ebbink perusti yrityksen vuonna 1958 Enschedessä, Hollannissa. Aluksi yrityksen nimi oli Slijptechniek ja se valmisti katkaisu- ja napalaikkoja pääasiassa kotimaan markkinoille. Tämän jälkeen yritys on kasvanut katkaisu- ja napalaikkoihin erikoistuneesta valmistajasta globaaliksi hiomatuotteiden toimittajaksi eri teollisuudenaloille kuten metallintyöstöön, valimoille, kuljetusalalle ja rakennusteollisuudelle.

Vuonna 1984 yritys vaihtoi nimensä Flexovitiksi. ”Flex” tarkoittaa kulmahiomakonetta hollanniksi, ”o”-kirjain kuvaa katkaisulaikan muotoa ja ”vit” tulee ranskan kielen sanasta nopeus (vitesse). Saint-Gobain Abrasives osti Flexovitin vuonna 1998 ja sai silloin haltuunsa konsernin tutkimus- ja tuotekehitysresurssit sekä jakelujärjestelmän. Flexovit tarjoaa nykyään täyden valikoiman hiomatuotteita, sidottuja ja joustavia tuotteita, katkaisu- ja napalaikkoja, timanttikatkaisulaikkoja, timanttihiomalaikkoja tarkkaan hiontaan ja kaikenlaiseen työstöön kuten katkaisuun, hiontaan, teroitukseen, purseenpoistoon, pinnan kunnostukseen, viimeistelyyn ja kiillotukseen.

“Olemme ylpeitä ja iloisia siitä, että saamme tänä vuonna juhlia pitkää ja menestyksekästä historiaamme. Kehityksen kärjessä olevan teknologian ansiosta voimme tarjota markkinoille innovatiivisia hiomaratkaisuja. Flexovitin perusajatus on ylläpitää pitkäikäisiä asiakassuhteita, jotta tunnistamme ja voimme implementoida kustannustehokkaita hiomaratkaisuja. Näin olemme ylpeinä tehneet 60 vuotta ja haluamme tehdä myös seuraavat 60 vuotta,” kertoo Saint-Gobain Abrasivesin Pohjois-Euroopan toimitusjohtaja Joost Morsink.

Juhlavuoden aikana järjestämme monia erilaisia tapahtumia. Käytämme erityistä juhlavuoden logoa tietyissä pakkauksissa ja tuotteissa, ja useita erilaisia juhlavuoden kampanjoita järjestetään vuoden 2018 aikana. Lisätietoa juhlavuoden aktiviteeteista löydätte sivulta [www.flexovit.com](http://www.flexovit.com).

- o -

För ytterligare information, kontakta Jonas Falk,

Saint-Gobain Abrasives AB, telefon 08-580 881 00.

**Saint-Gobain Abrasives AB**

Box 495 • 191 24 Sollentuna

Telefon 08-580 881 00 • Telefax 08-580 881 01

E-post sga.se@saint-gobain.com  
Hemsida: www.saint-gobain-abrasives.com